## La Filmoteca Valenciana projecta un programa de 15 curtmetratges per a tots els públics del festival ‘Prime the Animation!’

*** El programa de curts d’animació es projecta dissabte i diumenge a les 18.00 hores
* Les dos projeccions s’emmarquen dins del cicle mensual Menuda Filmo, dedicat al públic infantil**

La Filmoteca Valenciana projecta el dissabte 7 de desembre i el diumenge 8 de desembre, a les 18.00 hores, un programa de quinze curtmetratges per a tots els públics de la secció oficial de la dotzena edició del Festival Internacional d’Animació ‘Prime the Animation!’.

El festival es va celebrar del 22 al 26 d’octubre en la Facultat de Belles Arts de la Universitat Politècnica de València, la Filmoteca Valenciana i Las Naves. Ara, la Filmoteca Valenciana projecta la sessió amb el programa de curts d’animació infantil ‘Prime the Animation Junior!’, que va ser ajornat a causa de la riuada.

La selecció està formada per curts procedents de Mèxic, Espanya, el Regne Unit, Alemanya, els Estats Units, Austràlia, Xile, Guatemala i França.

Els curtmetratges són: Candy Cadet, de Jasmine Stewart; Coryphanta, de Beatriz (Teo) Castañón; Cuando llegue la inundación, d’Antonio Lomas Domingo; Back to You, de Martina Zoe Díaz; Halloween Spirit, de Cleona Donnelly, i Song of the Lake, d’Ari Navarrete, Carlos Sallas i Samuel Méndez.

També es projectaran Icepick, de Clara Poirier, Flavie Toiron, Josselin Masdevall, Julien Barbieri, Nadia Amadou, Pierre Ghio, Romane Suire i Valantine Viotti; It is What It is, de Hannah Lin; Little Fan, de Shad Lee Bradbury i Sveta Yuferova; Melody’s Muse, de Viktorija Jaros; Out of Shape, de Kayvon Darabi - Fard; Passion, d’Owain Davies; Symbiose, d’Auguste Boisdron i Ivana Frenel; Tesoro, de Carmen Álvarez Muñoz, i Yungay, de Marisa Bedoya Gonzálbez.

L’entrada a les projeccions de Menuda Filmo és gratuïta per a menors de 14 anys. Cada persona podrà traure un màxim de sis entrades. Les entrades es poden adquirir de manera anticipada en la [pàgina web de l’IVC](https://taquilla.ivc.gva.es/janto/main.php) o el mateix dia de la sessió, en taquilla, des de mitja hora abans de l’inici de la projecció. La taquilla es tancarà cinc minuts abans de la projecció.

**‘Prime the Animation!’**

El Festival Internacional de l’Animació de nous talents  ‘Prime the Animation!’ està organitzat per la Universitat Politècnica de València i el Vicerectorat d’Art, Ciència, Tecnologia i Societat de la UPV, en col·laboració amb la Conselleria d’Educació, Cultura, Universitats i Ocupació, a través de l’Institut Valencià de Cultura, la Fundació Cañada Blanch i CC Nau 3 de Ribes, entre altres col·laboradors.

És l’únic festival d’Espanya dirigit a nous talents i òperes primes de l’animació internacional. Des de fa dotze anys, reunix treballs d’estudiants de les millors escoles d’animació i professionals emergents del sector de l’animació procedents de tot el món.

Fecha: 05/12/2024